Gubernijos geležinkelio stotis

Gubernijos geležinkelio stotis – geležinkelio stotis šiaurės Lietuvoje, Šiaulių miesto šiaurėje, Gubernijos mikrorajone.Gubernijos geležinkelio stotis. Geltoni.lt (tikrinta 2023-07-27). Tai prekinė geležinkelio stotis Šiaulių–Jelgavos geležinkelio linijoje, aptarnaujanti aplinkines pramonės įmones. Keleiviniai traukiniai Gubernijos stotyje nestoja.

 Istorija 

Per I pasaulinį karą pro nutiestas Šiaulių–Jelgavos geležinkelis, 1916 m. čia įrengta Gubernijos plačiojo geležinkelio stotis. Taip pat 1916 m. vokiečių kariuomenės tikslais nutiestas Gubernijos–Biržų siaurasis geležinkelis. 1921 m. siaurasis geležinkelis iš Gubernijos prailgintas iki Šiaulių. Apie 1926 m. stotis išplėsta. 1926 m. savivaldybė buvo nutarusi panaikinti siaurąjį geležinkelį nuo Šiaulių geležinkelio stoties iki Gubernijos stoties, tačiau gavus lėšų jis buvo rekonstruotas ir nuo 1931 m. spalio 15 d. juo pradėjo kursuoti keleiviniai traukiniai. Stotelės buvo J. Basanavičiaus ir Aušros alėjos bei Vilniaus ir Tilžės gatvių sankirtose. Moksleiviui bilietas kainavo 0,20 Lt, suaugusiam 0,40 Lt. 1941 m. tarp Šiaulių ir Gubernijos stočių kursavo automotrisė, kurioje buvo 36 keleivių vietos.Katalogas apie Lietuvos geležinkelius ir stotis. 2021-05-17, Skrastas.lt (tikrinta 2024-12-05).

Tarpukariu stotyje buvo depas 750 mm vėžės siaurojo geležinkelio traukiniams remontuoti, jų techninei apžiūrai, saugojimui, stovėjimui tarp reisų. Stoties vandens bokštas naudotas garvežių reikmėms. 1980 m. uždarytas Gubernijos–Pakruojo siaurojo geležinkelio ruožas.3135. Паневежис (Первое ОПП), Энциклопедия узкоколейных железных дорог бывшего СССР «Младший Брат». Nuoroda tikrinta 2023-07-22.

 Šaltiniai 

Kategorija:Šiaulių geležinkelio stotys